Egy sorozatban adottak időpontok óra, perc formában. Írj programot, mely minden időponthoz meghatározza a nap eleje óta eltelt percek számát!

Adott egy A(N) vektor. Elemei közül a negatívok helyére írjunk 0-t!

Egy könyvtári nyilvántartásban a következőket tároljuk: könyv szerzője, címe, példányszáma, a kikölcsönzött példányszám. Adjuk meg azokat a könyveket, amelyekből 2 vagy annál kevesebb van a könyvtárban!

Adott N ember neve, személyi száma és lakóhelye. Adjuk meg a nem Budapesten élő férfiak adatait!

Adottak egy futóverseny eredményei, valamint az első osztályú szinthatár. Kik értek el első osztályú eredményt?

Az iskolai diákszövetség minden osztály számára biztosít bizonyos keretet (pl. 60000 Ft-ot) a rendezvények támogatására. Adott N osztály és az ebben a tanévben általuk felhasznált pénzösszeg osztályonként és havonta. Adjuk meg azon osztályokat, akiknek elfogyott a felhasználható keretük!

A BKV utasszámlálást végzett. Ismerjük, melyik járaton hány férőhely van és átlagosan hányan utaztak rajta. Zsúfolt az a busz, ahol a férőhelyek legalább 80%-a foglalt. Üres, ha 20%-nál kisebb a kihasználtság. Készítsünk programot a zsúfolt és az üres buszok kiválogatására!

Ismert egy iskola tanulóinak névsora a tanulók személyi számával. Válasszuk szét a lányokat és a fiúkat!

Adott N nap és ezek napi középhőmérséklete. Írjunk algoritmust, amely a napokat szétválogatja fagypont alatti, 0 hőmérsékletű és a fagypont feletti napokra!

Egy könyvtári nyilvántartás minden könyvről a következőket tartalmazza: szerző, cím, kiadási év. A 20 évnél régebbi könyveket nem lehet kivinni a könyvtárból, a 40 évnél régebbieket pedig még helyben sem lehet olvasni. Írjunk algoritmust, mely a könyvtár nyilvántartását szétválogatja a szabadon kölcsönözhető, helyben olvasható és egyáltalán nem olvasható könyvekre!

A BKV utasszámlálást végzett. Ismerjük, melyik járaton hány férőhely van és átlagosan hányan utaztak rajta. Zsúfolt az a busz, ahol a férőhelyek legalább 80%-a foglalt. Üres, ha 20%-nál kisebb a kihasználtság. Készítsünk programot, mely a járatokat szétválogatja zsúfolt, üres és egyéb buszok szerint!